
mint Ajándékozó (a továbbiakban: Ajándékozó),
másrészről
Telki Község Önkormányzata

együttesen: Felek között az alábbi feltételekkel.
Előzmények
Felek rögzítik, hogy néhai Szigeti Antal, Telki község lakosa 2023 őszén felajánlást tett Telki Község Önkormányzata részére, amely szerint a családja tulajdonát képező, 1867-ben készült, hagyományos fa szőlőprést a telki közösség javára kívánta adományozni.
A felajánlás szerint a szőlőprés olyan családi örökség, amelyet Szigeti Antal felmenői több generáción keresztül használtak a település és környéke szőlőtermésének feldolgozására. A szőlőprés ezért nem csupán használati tárgy, hanem a település szőlészeti és borászati múltjának kiemelkedő emléke, amely jelentős helytörténeti és hagyományőrző eszmei értéket képvisel.
Szigeti Antal a felajánlással egyidejűleg kérte az Önkormányzat támogatását ahhoz, hogy a szőlőprés szabadtéri elhelyezéséhez szükséges védőtető is elkészüljön, és a szőlőprés a Telki, Fő utca 20–22. szám előtti zöldfelületen, a védőtető alatt kerüljön felállításra, a település lakossága számára megtekinthető módon.
Felek rögzítik, hogy Szigeti Antal halálát követően a szőlőprés tulajdonjogát öröklés jogcímén az Ajándékozó szerezte meg. Az Ajándékozó – néhai Szigeti Antal eredeti szándékával egyezően – a jelen szerződéssel a szőlőprést térítésmentesen Telki Község Önkormányzata tulajdonába adja.
1. A szerződés tárgya
Az Ajándékozó kijelenti, hogy öröklés jogcímén kizárólagos tulajdonát képezi az alábbi ingó vagyontárgy:
1 db, 1867-ben készült, hagyományos fa szőlőprés, amely több generáción keresztül néhai Szigeti Antal családjának tulajdonában állt, és a település szőlészeti hagyományainak megőrzése szempontjából kiemelkedő helytörténeti jelentőséggel bír.
A szőlőprés állapota: korának megfelelő állapotú.

2. Az ajándékozás
Az Ajándékozó a jelen szerződés alapján a fent megjelölt szőlőprést ellenszolgáltatás nélkül, ajándékként Telki Község Önkormányzata tulajdonába adja.
Az Önkormányzat az ajándékot – a jelen szerződés 6. pontjában foglaltak szerint a Képviselő-testület döntését követően – elfogadja.
3. A tulajdonjog átszállása
A tulajdonjog a szőlőprés birtokának átadásával az Önkormányzatra száll át. Az átadás napjától a vagyontárgy terhei, hasznai és a kárveszély az Önkormányzatot illetik, illetve terhelik.
4. Nyilatkozatok
Az Ajándékozó kijelenti, hogy
· a szőlőprés kizárólagos tulajdonában áll;
· azt öröklés jogcímén szerezte meg;
· azon harmadik személynek nincs tulajdonjoga, használati vagy egyéb joga;
· a vagyontárgy per-, teher- és igénymentes.
Az Önkormányzat kijelenti, hogy az ajándékot a jelen szerződésben foglalt feltételekkel elfogadja.
5. Az ajándék rendeltetése
Az Ajándékozó a szőlőprést azzal a céllal adományozza az Önkormányzat részére, hogy azt a település kulturális örökségének megőrzése, a helyi szőlészeti és borászati hagyományok bemutatása érdekében hasznosítsa.
Felek rögzítik, hogy néhai Szigeti Antal eredeti szándéka szerint a szőlőprés szabadtéri, a település lakossága számára megtekinthető helyen történő elhelyezése kívánatos. Az Önkormányzat tudomásul veszi ezt a szándékot, ugyanakkor annak megvalósításáról – ideértve a védőtető megépítését és a végleges elhelyezés helyszínét – a Képviselő-testület külön dönt.
6. A Képviselő-testület döntése
Felek rögzítik, hogy Telki Község Önkormányzata Képviselő-testületének az államháztartáson kívüli forrásátvétel és forrásátadás szabályairól szóló 17/2023. (VIII. 29.) önkormányzati rendeletének 3. §-a alapján az államháztartáson kívüli forrás végleges átvételéről a Képviselő-testület dönt.
A rendelet 3. § (2) bekezdése szerint az átvételre felajánlott ingó vagy ingatlan vagyon esetében a képviselő-testületi döntés meghozatalához be kell mutatni annak forgalmi értékét.
Felek rögzítik, hogy a jelen szerződés tárgyát képező, 1867-ben készült hagyományos szőlőprés olyan egyedi, történeti jelentőségű használati tárgy, amelynek objektív piaci összehasonlításon alapuló forgalmi értéke nem állapítható meg. A vagyontárgy pénzben kifejezhető értéke nem határozható meg, ugyanakkor jelentős eszmei értéket képvisel a település szőlészeti és borászati hagyományainak, valamint helytörténeti örökségének megőrzése szempontjából.
Erre tekintettel Felek megállapítják, hogy a vagyontárgy átadásának célja nem vagyoni érték átruházása, hanem a helyi kulturális örökség megőrzésének és bemutatásának elősegítése.
Jelen szerződés Telki Község Önkormányzata Képviselő-testületének az ajándék elfogadásáról szóló döntésével lép hatályba.
7. Záró rendelkezések
A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény ajándékozásra vonatkozó rendelkezései, valamint Telki Község Önkormányzatának mindenkor hatályos, az államháztartáson kívüli forrásátvételre és az önkormányzati vagyon kezelésére vonatkozó szabályai irányadók.
Jelen szerződést Telki Község Önkormányzata Képviselő-testülete a ……/2026. (……) számú határozatával hagyta jóvá.
Felek a jelen szerződést elolvasták, annak tartalmát megértették, és mint akaratukkal mindenben megegyezőt jóváhagyólag aláírják.
Kelt: Telki, ............ év ............ hó ............ nap.

